In primis iuxta piam  deuotam exhortationem B. Benedicti, Patris nostri, in Regula dicentis, quod operi diuino nihil est præponendum, Diuinas laudes, diurnas  nocturnas a fratribus nostri ordinis, Creatori nostro persolui debite cupientes; obsecrantes in Domino exhortamur dicti nostri ordinis fratres, quatinus audito campanæ signo, omnibus agendis relictis, mox ad Ecclesiam cum debita maturitate festinent,  cum timore  reuerentia Deo in Ecclesia seruiant. In principio, medio  fine horarum Canonicarum existentes  commorantes benigne, psallentesq. sapienter  tractim, mentis affectu ad Deum eleuato: ita quod mens voci concordet, quod vim  virtutem verborum psalmodiæ cogitet attente,  attendat deuote, quodque fratres in puritate deuotioneque animi, Sacrificium laudis, fructum labiorum suorum, offerant Domino Deo nostro. Statutum antiquum innouantes, præcipimus: Quod in omnibus locis nostri ordinis Cluniacensis, pulsetur omni tempore  opportune, ad horas Canonicas diurnas  nocturnas. Dictæquæ horæ in locis  domibus quatuor monachorum  supra, Priore loci in dicto numero computato, cum nota cantentur. In locis autem  domibus trium monachorum  infra, saltem Matutinæ, Missa,  Vesperæ cātentur cum nota. Residuæ vero horæ reddantur in Ecclesia  non extra. Adiiciendo præcipientes, quod in dictis locis quatuor  triū Monachorum, quindecim Psalmi, horæ B. Mariæ cum vesperis  matutinis de omnibus sanctis, ac cum suffragiis sanctorum quotidie dicantur. Triginta vero Psalmi, suo tempore, Psalmi feriales  prostrati, Septem Psalmi cum letania  officio defunctorum nullatenus obmittantur. Statuentes vt omnes versus horarum sub vna  mediocri repausatione cantentur, ita quod vniuersorum fratrum voces cæsuram versus finiant,  post talem repausationem, aliam cæsuram simul incipiant ipsi fratres. Item iuxta antiquum in nostro ordine statutū, præcipimus, vt quilibet frater sacerdos dicti ordinis nostri semel ad minus in hebdomada,  in quinque festis principalibus celebret. Non sacerdotes vero communicant semel in prædictis hebdomadis  festis, nisi impedimento legitimo per eorum superiores sciendo  approbando fuerint excusati. Ad cuiusmodi statutum salubre efficacius obseruandum, districte præcipimus Capitulum tenentibus, vt in septimana qualibet, semel fiat in Capitulo super huiusmodi proclamatio generalis, vbi sine iusta causa celebrare  communicare obmittētes, disciplinæ regulari subdantur. Item, quia super alios regendos constituti, debent seipsos præbere exemplum bonorum operum. Statuimus, quod Abbates, Priores, aliique principales administratores Prioratuum  locorum nostri ordinis, suum officium in Ecclesia faciant  peragant, maxime in festis præcipuis,  diebus solemnibus prout decet. Item, quod in Prioratibus trium monachorum impedimento Canonico cessante, vna Missa qualibet die ab altero de monachis  fratribus ibidem degentibus celebretur. In Prioratibus vero duorum monachorum, tres Missæ vel duæ ad minus in qualibet hebdomada celebrentur. Item, in omnibus locis ordinis corporalia, calices, albæ, aliaque altaris  Ecclesiæ linteamina, ornamenta,  indumenta, libri ac luminaria, cæteraque consimilia ad sufficientiam habeantur, mundeque  tuto conseruentur, hoc addito quod in dictis locis, maxime Conuentualibus cerei seu torchiæ pro eleuatione corporis Christi, de cætero habeantur, ad sumptus facientis luminare, si eius ad id suppetant facultates. Si vero illius redditus non sufficiant, ad sumptus principalis administratoris id fiat. Item, ordinamus  præcipimus vt per totum ordinem, ad Te Deum laudamus, in illo verbo, Non horruisti Virginis vterum, deuote ab omnibus inclinetur. Similiter quando dicetur illud verbum Euangelicum, Et Verbum Caro factum est, ab omnibus fiat genuflexio reuerenter. Item, quia grauiora peccata efficaciori medicamento discretiorique medico indigent. Ordinamus  præcipimus, quod nullus ad casus nobis reseruatos  infrascriptos, manum suam extendat, nisi in mortis articulo, sine nostra  successorum nostrorum licentia speciali. Casus autem nobis reseruati sunt isti videlicet, Omnis incestus qui committitur cum Sanctimoniali,  in gradu consanguinitatis  affinitatis, vsque ad quartum gradum. Item, vicium contra naturam, quod comprehendit omnem tactum libidinosum duorum masculorum. Item sacrilegium occulte commissum. Item periurium cum deliberatione,  incendium. Absolutionem vero istorum casuum Camerariis Prouinciarum in sua Cameraria, Priori Cluniacensi  Priori claustrali, ac in eorum absentia, tenenti Conuentum Cluniacensem, in Ecclesia, claustro, Capitulo, Dormitorio  Refectorio, nec non Visitatoribus, cum erunt in visitando, nostrisque sociis  capellanis, cum visitationis officium exercebimus, committimus de gratia speciali. Ex nunc si quam potestatem in istis casibus personis aliis cōmiserimus hactenus, totaliter reuocantes. In aliis vero casibus non reseruatis seu peccatis, nullus frater ordinis nostri, sine nostra successorumque nostrorum, aut superiorum ipsorum fratrum commissione speciali . licentia, excepto mortis articulo, præsumat alios eligere confessores, quam a nobis successoribusque nostris, aut superioribus eorumdem, Confessores  Pœnitentiarios in Monasteriis  locis dicti ordinis deputatos. Et quia in confessione peccatorum, quæ impios iustificat, eisque veniam donat, omnis spes misericordiæ, gratiæ,  salutis consistit, obsecrantes in Domino, exhortamur omnes  singulos dicti ordinis nostri fratres, quatenus frequentius quam potuerint, spiritu deuoto studeant confiteri confessoribus  pœnitentiariis, a nobis nostrisque successoribus ipsorum constitutis. Item, vt apud sanctarum sanctam B. Mariam, in qua est omnis gratia viæ  veritatis,  omnis spes vitæ  virtutis, in periculis, in angustiis, in miseriis,  in reb. dubiis, deuote a fidelib. die noctuq. inuocandam, misericordiam  gratiam inueniamus in auxilio opportuno. Ordinamus  statuimus quod in omnibus locis Conuentualibus ordinis in honore B. Virginis, cantetur a modo post Completorium cum nota, altaque voce Salue Regina, vel alia Antiphona de eadem cum Collecta,  si bono modo possit fieri in aliis locis non Conuentualibus idem fiat. Item, quod sacræ scripturæ in Ecclesiastico alloquio exhortamur ad laudandum viros gloriosos,  parentes nostros, a quibus accepimus spiritualiter esse moris. In Christo enim Iesu, per Euangelium nos omnes Christianos, genuerunt. Item, ab eis tanquā a patribus spiritualib. accepimus documētū doctrinæ, fidei,  sapientiæ salutaris,  piorum operum, sanctorūq. exemplorū alimentum. Ordinamus  statuimus quod in Cluniaco fiant de Beatis Apostolis Petro  Paulo patronis eiusdem Ecclesiæ, semel in hebdomada, duodecim lectiones, eo modo quo consueuit fieri de Virgine gloriosa. Id idem fiat in locis aliis Ordinis, in quibus de dictis Apostolis gloriosis, Ecclesia est fundata, ac de Sanctis aliis in quorum honore alia loca ordinis principaliter sunt constructa. Item, vt de beatissimo Patre nostro Benedicto, spiritu omnium iustorum pleno, a quo velut a quodam fonte lucidissimo, quicquid boni, quicquid sanctitatis, perfectionis, gratiæ  virtutis est in monachorum regula, processit, memoriam debitam,  cum laudibus congruis habeamus. Ordinamus  statuimus quod per totum ordinem, de dicto Patre nostro in Matutinis  Vesperis, a modo commemoratio fiat. Item, quia gloriosorum Confessorum Odonis, Maioli, Odilonis,  Hugonis meritis, nos  totus Cluniacensis noster Ordo, in spiritualibus  temporalibus sumus multipliciter exaltati, exemplisque salubriter edocti, ac eorum sancta intercessione, vt pie credimus efficaciter muniti. Statuimus quod per totum ordinem fiat a modo duplex festum tam in officio  luminari, quam in aliis festis duplicibus fieri consuetis. Et id idem de omnibus Apostolis  Euangelistis, ac de sanctis Ecclesiæ principalibus Doctoribus, scilicet Gregorio, Augustino, Ambrosio  Hieronymo, fiat: secundum quod sanctissimus Pater Domnus Bonifacius Papa octauus duxit nouiter ordinandum. Item, quod per totum ordinem fiat amodo anno quolibet in crastino festi B. Bartholomei Apostoli, festum in Cappis de B. Ludouico. Et quod in Calendariis, Martyrologiis, letaniis, nomen dicti Sancti conscribatur.